### | | | | --- | --- | | | | | --- | | **Byråd** 28. august 2018 Sagsnr. 710-2018-17469 Dok.nr. 710-2018-220437 Birgitte Simonsen | | 128.                Godkendelsesmateriale til leverandører af personlig pleje og praktisk hjælp i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | Servicelovens § 92 |

###

**SAGENS INDHOLD**

Byrådet skal i denne sag tage stilling til godkendelse af
revideret godkendelsesmateriale til private leverandører af personlig pleje og
praktisk hjælp.

Baggrunden for sagen er, at Byrådet skal skabe grundlag for,
at borgere, der er visiteret til personlig pleje, praktisk hjælp og madservice,
kan vælge mellem to eller flere leverandører af denne hjælp, hvoraf den ene
leverandør kan være kommunal, jf. serviceloven.

Byrådet har den 25. juni 2013
besluttet, at Favrskov Kommune skal anvende godkendelsesmodellen for borgerens
frie valg, og at fritvalgsbeviset bruges som supplement til godkendelsesmodellen
i [adresse].

[adresse] indebærer,
at alle leverandører, der opfylder de kvalitets- og priskrav, som Byrådet har
fastsat, kan blive godkendt som leverandør i [adresse]. [adresse]
giver borgere, der er visiteret til personlig pleje og praktisk hjælp efter
servicelovens § 83, adgang til selv at indgå en aftale med en CVR-registreret
virksomhed om hjælpens udførelse. Leverandører efter fritvalgsbeviset skal
ligeledes opfylde kommunens leverandør- og kvalitetskrav, herunder kommunens
fritvalgspriser. Det frie leverandørvalg omfatter ikke beboere i plejeboliger
og lignende boenheder.

I foråret 2018 gik en af Favrskov Kommunes leverandører
på hjemmeplejeområdet konkurs. Social- og Sundhedsudvalget har på den baggrund
anmodet om, at Byrådet forelægges en sag med forslag til at hæve størrelsen på
den sikkerhedsstillelse private leverandører skal stille.

Derudover trådte en ændring af serviceloven i kraft 1.
juli 2018. Lovændringen skal forebygge konkurser blandt private
hjemmeplejefirmaer og indebærer, at Favrskov Kommune skal opfylde følgende
krav:

· Udarbejde en skriftlig
beredskabsplan.

· Stille krav om bankgaranti eller
tilsvarende garanti til de private leverandører.

· Stille krav til de private
leverandører om én gang årligt at indsende skattemæssige årsregnskaber og
revideret regnskab.

· Stille krav til de private
leverandører om at dokumentere, at der ved kontraktindgåelse ikke er forfalden
gæld på 50.000 kr. eller derover til de offentlige myndigheder.

· Foretage efterberegning af
afregningspriser løbende efter behov og mindst én gang årligt.

Lovændringen indebærer alene krav til private
leverandører af personlig pleje og praktisk hjælp og ikke krav til private
leverandører af madservice.

[adresse] opfylder på nuværende tidspunkt alle de
krav, der følger af lovændringen, undtagen kravet om årlig indsendelse af
skattemæssige årsregnskaber og revideret regnskab fra de private leverandører.

Byrådet har senest taget stilling til
godkendelsesmaterialet for personlig pleje og praktisk hjælp 26. januar 2016.
Materialet indeholder en beskrivelse af de krav, som både kommunale og private
leverandører skal leve op til.

[adresse] godkendelsesmateriale til leverandører af personlig pleje og
praktisk hjælp består af følgende:

· Leverandør- og kvalitetskrav for
personlig pleje og praktisk hjælp

· Kontrakt for personlig pleje og
praktisk hjælp

· Ansøgningsskema for personlig pleje
og praktisk hjælp.

**VURDERING**

[adresse] godkendelsesmateriale for personlig pleje
og praktisk hjælp er revideret, så materialet opfylder kravene i serviceloven.

En væsentlig ændring er, at tekstuddrag fra
”Kvalitetsstandarden – Ældre og Sundhed”, som hidtil har været gengivet i
”Leverandør- og kvalitetskrav for personlig pleje og praktisk hjælp”, nu er
taget ud. Der henvises i stedet til den til enhver tid gældende
kvalitetsstandard som en del af aftalegrundlaget. Baggrunden for dette er, at
det forventes, at de private leverandører holder sig ajour med den til enhver
tid gældende kvalitetsstandard. Social og Sundhed fremsender den nye
kvalitetsstandard til de private leverandører og gennemgår én gang årligt evt.
ændringer i kvalitetsstandarden på et møde med de private leverandører.

**Ændringer i ”Leverandør- og kvalitetskrav for personlig
pleje og praktisk hjælp”**

Afsnit 2.2.1 Sikkerhedsstillelse.

Der er ikke et lovgivningsmæssigt krav til størrelsen af
sikkerhedsstillelse. Den nuværende bankgaranti er ifølge kontrakten fastsat til
40.000 kr. I ”Leverandør- og kvalitetskrav for personlig pleje og praktisk
hjælp” er der tilføjet et afsnit, så det fremgår, at bankgarantien fremover
fastsættes på baggrund af det antal borgere den private leverandør yder
personlig pleje og praktisk hjælp til. Bankgarantien revideres én gang årligt.

Krav om bankgaranti stilles på følgende måde:

Personlig pleje:

0-100 borgere – leverandøren skal stille en garanti på
100.000 kr.

Mere end 100 borgere – leverandøren skal stille en
garanti på 200.000 kr.

Praktisk hjælp:

0-100 borgere – leverandøren skal stille en garanti på
50.000 kr.

Mere end 100 borgere – leverandøren skal stille en
garanti på 125.000 kr.

Personlig pleje og praktisk hjælp:

0-100 borgere – leverandøren skal stille en garanti på
100.000 kr.

Mere end 100 borgere – leverandøren skal stille en
garanti på 200.000 kr.

Da Favrskov Kommunes betaling til private leverandører er
bagudrettet, har kommunen ved en eventuel konkurs tillige mulighed for at
tilbageholde betaling for indeværende måned til dækning af de ekstraordinære
udgifter, kommunen har haft i forbindelse med konkursen.

Afsnit 2.2.2 Gæld til de offentlige myndigheder.

Afsnittet er ændret, så det fremgår, at den private
leverandør skal dokumentere, at der ikke ved kontraktindgåelse er forfalden
gæld vedrørende bl.a. skatter og afgifter på 50.000 kr. eller derover til
offentlige myndigheder.

Det er tilføjet, at Byrådet i særlige tilfælde kan
fravige kravet. Særlige tilfælde er fx hvis den private leverandør kan stille
sikkerhed for betaling af den del af gælden, der er på 50.000 kr. eller
derudover.

Afsnit 2.2.3 Økonomisk situation.

[adresse] stiller i dag krav om, at den private
leverandør vedlægger dokumentation i form af en serviceattest. Af
serviceattesten fremgår det, om den private leverandør har gæld til de
offentlige myndigheder. Afsnittet 2.2.3 er præciseret, så det fremgår, at den
private leverandør inden kontraktindgåelse og derefter én gang årligt i
kontraktperioden skal sende skattemæssige årsregnskaber og revideret regnskab
til [adresse].

**Ændringer i ”Kontrakt for personlig pleje og praktisk
hjælp”**

§ 6 Sikkerhedsstillelse.

Afsnittet er ændret, så det stemmer overens med afsnittet
om sikkerhedsstillelse ovenfor i ”Leverandør- og kvalitetskrav for personlig
pleje og praktisk hjælp”.

§ 7 Gæld til de offentlige myndigheder.

Afsnittet er tilføjet, så det også i kontrakten fremgår
hvilke krav, der stilles i forhold til gæld til de offentlige myndigheder.

§ 8 Økonomisk situation.

Afsnittet er tilføjet, så det også i kontrakten fremgår
hvilke krav, der stilles til indsendelse af serviceattest, skattemæssige
årsregnskaber og revideret regnskab.

**Ændringer i ”Ansøgningsskema for personlig pleje og praktisk hjælp”**

Afsnit 5.1 Sikkerhedsstillelse.

Afsnittet er tilføjet, så det også i ansøgningsskemaet
fremgår hvilke krav, der stilles i forhold til sikkerhedsstillelse.

Afsnit 5.2 Gæld til de offentlige myndigheder.

Afsnittet er ændret, så det også i ansøgningsskemaet
fremgår hvilke krav, der stilles i forhold til gæld til de offentlige
myndigheder.

Afsnit 5.3 Økonomisk situation.

Afsnittet er præciseret,
så det også i ansøgningsskemaet fremgår hvilke
krav, der stilles til indsendelse af skattemæssige årsregnskaber og revideret
regnskab.

Udover ovenstående opdateringer er der lavet mindre redaktionelle
og sproglige rettelser i dokumenterne, ligesom henvisninger til lovgivning og
vejledninger er opdateret. Alle forslag til ændringer i godkendelsesmaterialet
er markeret med rødt i vedlagte bilag.

**ØKONOMI**

Det vurderes, at de indarbejdede ændringer ikke umiddelbart
har økonomiske konsekvenser for Favrskov Kommune. De foreslåede ændringer skal hovedsagligt
bidrage til at minimere risikoen for, at eventuelle konkurser påfører [adresse]
Kommune ekstraordinære udgifter.

**INDDRAGELSE**

Formanden for Ældrerådet er orienteret om
godkendelsesmaterialet og har givet sin tilslutning hertil. Ældrerådet vil blive
præsenteret for godkendelsesmaterialet på deres møde 15. august 2018.

**INDSTILLING**

Direktøren for Social og Sundhed indstiller til Byrådet:

1.    At godkendelsesmaterialet for personlig pleje og praktisk
hjælp godkendes.

**BESLUTNING**

***Social- og Sundhedsudvalget, 14. august 2018:***

Fraværende:Ingen

Indstilles godkendt.

***Økonomiudvalget, 21. august 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Personlig pleje og praktisk hjælp - Leverandør- og kvalitetsskrav | 710-2018-223254 |
| Personlig pleje og praktisk hjælp - Kontrakt | 710-2018-223460 |
| Personlig pleje og praktisk hjælp - Ansøgningsskema | 710-2018-223550 |